Skapišķu katoļu baznīca

Skapišķu Sv. Hiacinta (Jaceka) baznīca (lietuviešu: Skapiškio šv. Hiacinto (Jackaus) bažnyčia) ir 19. gadsimta sākuma Romas katoļu dievnams, kas atrodas Lietuvas ziemeļaustrumos, Kupišķu rajona pašvaldības Skapišķu miestā. Pirmā baznīca Skapišķos bija 1519. gadā pirmoreiz minētā Skapišķu Sv. Labrenča baznīca, kas gājusi bojā Pirmā pasaules kara laikā (saglabājies tikai vecās baznīcas tornis). No 1720. līdz 1740. gadam šeit darbojās nākamais Latgales-Piltenes bīskaps Jāzeps Dominiks Puzina. 1750. gadā Puzina ar savu brāli Nikolaju uz Skapišķiem uzaicināja dominikāņu mūkus, kuri šeit ierīkoja klosteri. 1806. gadā klostera koka baznīca nodega un 1819. gadā uzcēla pašreizējo baznīcu. 1832. gadā Krievijas varas iestādes klosteri slēdza, bet baznīca tika pārveidota par noliktavu. 1856. gadā baznīcas darbība tika atjaunota, 1858. gadā tā tika iesvētīta un kļuva par draudzes baznīcu. Ārējās saites Vikikrātuvē par šo tēmu ir pieejami multivides faili. Skatīt: Skapišķu katoļu baznīca.